b'\n_START_ARTICLE_\nEuran Ty\xc3\xb6v\xc3\xa4en Urheilijat\n_START_PARAGRAPH_\nEuran Ty\xc3\xb6v\xc3\xa4en Urheilijat (ETU) on Euran kunnassa toimiva urheiluseura. Sen lajeihin kuuluvat nyky\xc3\xa4\xc3\xa4n uinti, vesipallo sek\xc3\xa4 yleisurheilu. ETU on perustettu vuonna 1963_NEWLINE_Seuran vesipallojoukkue on pelannut Vesipallon SM-sarjassa viimeksi kaudella 2009\xe2\x80\x932010. ETU:n paras sarjasijoitus on my\xc3\xb6s samalta kaudelta. Joukkue selvisi valieriin ja h\xc3\xa4visi pronssiottelussa Turun Uimareille._NEWLINE_Kotiottelunsa ETU pelaa Euran urheilutalossa sijaitsevassa uimahallissa.'